《长歌行》
两汉·佚名

仙人骑白鹿，发短耳何长。导我上太华，揽芝获赤幢。

来到主人门，奉药一玉箱。主人服此药，身体日康强。

发白复更黑，延年寿命长。岧岧山上亭，皎皎云间星。

远望使心思，游子恋所生。驱车出北门，遥观洛阳城。

凯风吹长棘，夭夭枝叶倾。黄鸟飞相追，咬咬弄音声。

伫立望西河，泣下沾罗缨。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。